Jaakko Rissanen

Jaakko Rissanen (sündinud 12. novembril 1989 Kuopios) on Soome jäähokimängija, kes mängib ründajana Soome kõrgliigaklubis KalPa.

Ta alustas KalPas ka klubikarjääri. Soome kõrgliigas debüteeris ta hooajal 2009/10. Aastatel 2012–2014 mängis ta Soome kõrgliigas SaiPa ja 2014–2017 taas KalPa meeskonnas. Hooajal 2016/17 jõudis ta KalPaga Soome meistrivõistlustel finaali, kus kaotati Tapparale mängudega 2:4. Lisaks valiti Rissanen sel hooajal Soome kõrgliiga sümboolsesse koosseisu.

Hooajal 2017/18 mängis ta KHL-i klubides HK Vitjaz ja Kunluni Red Star. Hooajal 2018/19 mängis ta jällegi KalPas. Aastatel 2019–2021 kuulus ta kaks hooaega Rootsi kõrgliigaklubi Linköping HC ridadesse. Pärast seda naasis Rissanen taas KalPasse.

Viited

Välislingid 
 Jaakko Rissanen hockeydb.com lehel

Soome jäähokimängijad
KalPa mängijad
SaiPa mängijad
HK Vitjazi mängijad
Kunluni Red Stari mängijad
Linköping HC mängijad
Sündinud 1989